《摸鱼子》
清代·庄棫

盼春回、者番风信，柳枝新绿初吐。飞来几处红襟燕，恣拂向人帘户。

闲记取。可解识、雕梁旧日曾栖处。呢喃絮语。惹叶底蜂围，花间蝶扰，好景有谁主。

阑干外，丝雨轻笼幂雾。牢愁岑寂谁诉。嬉游那用湔裙约，春色满园关住。

君莫误。只一例、沾泥渍水同尘土。斜阳远树。正回首凭阑，伤心无限，冥冥暮云度。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。